હાર્દિક પટેલના ઉપવાસને આજે 14મો દિવસ છે. ત્યારે હાર્દિકને સૌરાષ્ટ્રભરમાંથી સમર્થન મળી રહ્યું છે. આજે આમાં કોંગ્રેસ પણ જોડાઇ છે. સૌરાષ્ટ્રના દરેક જિલ્લાના વડા મથક શહેરમાં કોંગ્રેસ શહેર સમિતિ દ્વારા ખેડૂતોના દેવા માફ મુદ્દે 24 કલાકના ઉપવાસ આંદોલનનો કાર્યક્રમ રાખવામાં આવ્યો છે. રાજકોટના જિલ્લા પંચાયત ચોકમાં આજે કોંગ્રેસના કાર્યકરો ઉપવાસ પર બેઠા હતા અને ભાજપ પર પ્રહાર કરતા જણાવ્યું હતું કે, ભાજપ પ્રજા અને ખેડૂત વિરોધી માનસ ધરાવે છે. ગાંધી ચિંધ્યા માર્ગે 24 કલાકના ઉપવાસ કરીશું.